****

ประกาศ สถาบันโภชนาการ

**เรื่อง ขยายเวลารับสมัครคัดเลือกบุคคลเพื่อบรรจุและแต่งตั้งเป็นพนักงานมหาวิทยาลัย**

--------------------------

 ด้วยสถาบันโภชนาการ มหาวิทยาลัยมหิดล มีความประสงค์ขยายเวลารับสมัครคัดเลือกบุคคลเพื่อบรรจุและแต่งตั้งเป็นพนักงานมหาวิทยาลัยจากเงินอุดหนุน ตำแหน่งนักปฏิบัติการวิจัย ปฏิบัติงาน **กลุ่มวิชาการและวิจัยด้านอาหารและโภชนาการ (หน่วยมนุษยโภชนาการ)** จำนวน ๑ อัตรา ดังรายละเอียดต่อไปนี้

 **๑. ตำแหน่งที่จะบรรจุ**

 ตำแหน่งที่จะบรรจุปรากฏอยู่ในรายละเอียดแนบท้ายประกาศนี้

 **๒. คุณสมบัติทั่วไปและคุณสมบัติเฉพาะตำแหน่ง**

 ผู้สมัครสอบคัดเลือกต้องมีคุณสมบัติทั่วไปตามข้อบังคับมหาวิทยาลัยมหิดลว่าด้วยการบริหารงานบุคคลพนักงานมหาวิทยาลัย พ.ศ. ๒๕๕๑ และมีคุณสมบัติเฉพาะตำแหน่งตามที่ระบุไว้ในรายละเอียดเกี่ยวกับการสอบแนบท้ายประกาศนี้

 **๓. วัน เวลา และสถานที่รับสมัคร**

 ให้ผู้ประสงค์จะสมัครเข้ารับการคัดเลือก สามารถส่งเอกสารหลักฐานการสมัครได้ที่ E-mail Address : sunee.thn@mahidol.ac.th หรือผ่านทาง <https://muhr.mahidol.ac.th/E-Recruitment/> **ตั้งแต่บัดนี้ ถึง วันที่** **๒๘ เมษายน ๒๕๖๖**

 **๔. เอกสารและหลักฐานที่จะต้องนำมายื่นพร้อมใบสมัคร**

 ๔.๑ รูปถ่ายหน้าตรงไม่สวมหมวก และไม่ใส่แว่นตาดำ ขนาด ๑ นิ้ว จำนวน ๑ รูป

 ๔.๒ สำเนาใบปริญญาบัตรหรือหนังสือรับรองซึ่งได้รับอนุมัติจากผู้มีอำนาจว่าเป็นผู้สำเร็จการศึกษาครบถ้วน

 ตามหลักสูตรแล้ว ๑ ฉบับ

 ๔.๓ สำเนาใบแสดงผลการศึกษา (Transcript) ๑ ฉบับ

 ๔.๔ สำเนาทะเบียนบ้าน และสำเนาบัตรประจำตัวประชาชน ๑ ฉบับ

 ๔.๕ สำเนาหลักฐานอื่นๆ เช่น ใบทหารกองเกิน ใบเปลี่ยนชื่อ–สกุล ทะเบียนสมรส

 ๔.๖ ใบรับรองการผ่านงาน (ถ้ามี)

 ๔.๗ ผลการทดสอบภาษาอังกฤษ ๑ ฉบับ

 **๕. การประกาศรายชื่อผู้มีสิทธิเข้ารับการคัดเลือก วัน เวลา และสถานที่ทำการคัดเลือก**

 รายชื่อผู้มีสิทธิเข้ารับการคัดเลือก วัน เวลา และสถานที่ทำการคัดเลือกจะประกาศให้ทราบในวันที่ **๘ พฤษภาคม ๒๕๖๖** ผ่านทาง <https://muhr.mahidol.ac.th/E-Recruitment/>

 ประกาศ ณ วันที่ ๓๐ มีนาคม พ.ศ. ๒๕๖๖

 (ลงนาม) ชลัท ศานติวรางคณา

 (รองศาสตราจารย์ ดร.ชลัท ศานติวรางคณา)

 ผู้อำนวยการสถาบันโภชนาการ

 **รายละเอียดแนบท้ายประกาศสถาบันโภชนาการ ลงวันที่ ๓๐ มีนาคม พ.ศ. ๒๕๖๖**

**ตำแหน่ง** **:** นักปฏิบัติการวิจัย จำนวน ๑ อัตรา

**หน่วยงาน** **:**  กลุ่มวิชาการและวิจัยด้านอาหารและโภชนาการ (หน่วยมนุษยโภชนาการ)

**คุณสมบัติที่เหมาะสมกับตำแหน่ง (Job Specification)**

 ๑. สำเร็จการศึกษาปริญญาโท ในสาขา medical science, nutritional science และสาขาอื่นๆ ที่เกี่ยวข้อง

๒. เพศหญิง / ชาย (เพศชายต้องผ่านการเกณฑ์ทหารหรือ ได้รับการยกเว้นมาแล้ว)

๓. มีความรู้และความเชี่ยวชาญในด้านการใช้เครื่องมือทางวิทยาศาสตร์เพื่อการวิเคราะห์สารสำคัญในตัวอย่างชีวภาพ (Biological sample)

* สามารถทำงานภายใต้ความกดดันและงานที่ใช้ระยะเวลาที่กระชั้นชิดได้
* สามารถทำงานเป็นทีม รับฟังความคิดเห็น และมีทักษะการแก้ปัญหาและการคิดเชิงวิพากษ์ (problem solving and critical thinking skill)
* มีความรู้ในการจัดทำเอกสารและการขอประเมินตามมาตรฐาน International Organization for Standardization (ISO) ที่เกี่ยวข้องกับห้องปฏิบัติการ เช่น ISO17025 15189,15190, 22870 เป็นต้น
* สามารถทำงานและเรียนรู้ได้ด้วยตัวเอง มีทักษะในการประยุกต์ความรู้และนำมาใช้ในสภาวะที่เครื่องมือและอุปกรณ์มีจำกัด
* สามารถสื่อสารภาษาอังกฤษได้เป็นอย่างดีและรู้จักคำศัพท์ที่ใช้ในห้องปฏิบัติการและงานทางวิทยาศาสตร์และบันทึกกการประชุม เป็นภาษาอังกฤษได้
* เป็นผู้ที่ชอบเรียนรู้สิ่งใหม่ๆ และค้นคว้าข้อมูลในด้านเทคโนโลยีในการวิเคราะห์ให้เป็นปัจจุบันอย่างสม่ำเสมอ
* สามารถเขียนขอทุนหรือเขียนบทความทางวิชาการได้

๔. หากมีประสบการณ์ในการวิจัยที่เกียวกับการวิเคราะห์ biomarkers/micronutrient ในตัวอย่างชีวภาพ จะได้รับการพิจารณาเป็นพิเศษ

 ๕. มีทักษะในการอ่านและเขียนภาษาอังกฤษในเกณฑ์ดีจะพิจารณาเป็นพิเศษ และมีผลคะแนนทดสอบภาษาอังกฤษ ที่มี

 ระยะเวลาไม่เกิน ๒ ปี ดังต่อไปนี้

1. IELTS (Academic Module) คะแนนไม่ต่ำกว่า ๔ หรือ
2. TOEFL IBT คะแนนไม่ต่ำกว่า ๔๐ คะแนน หรือ
3. TOEFL ITP คะแนนไม่ต่ำกว่า ๔๓๓ คะแนน หรือ
4. TOEFL CBT คะแนนไม่ต่ำากว่า ๑๒๐ คะแนน หรือ
5. TOEIC คะแนนไม่ต่ำกว่า ๕๐๐ คะแนน หรือ
6. MU GRAD Test คะแนนไม่ต่ำกว่า ๔๘ คะแนน หรือ
7. MU - ELT คะแนนไม่ต่ำกว่า ๗๐ คะแนน

๖. มีความชำนาญในการใช้โปรแกรมสำเร็จรูป Microsoft Office (โดยเฉพาะอย่างยิ่ง word และ excel) ในระดับดี สามารถใช้ statistic software ในระดับดี และ data visualization program such as power bi, Tableau , zoho analytics เป็นอย่างดี

๗. มีความรับผิดชอบสูง มีมนุษยสัมพันธ์ดี มีใจรักการเรียนรู้ และกระตือรือร้นในการทำงาน

**ปฏิบัติงานภายใต้โครงการ การเป็นศูนย์ประจำภูมิภาคขององค์การอนามัยโลก (WHO regional center) ด้านการวิเคราะห์ตัวบ่งชี้ทางชีวภาพ (biomarker analysis)**

**ลักษณะงานที่มอบหมายให้ปฏิบัติ (Job Description)**

๑. ใช้เครื่องมือซึ่งเป็นเทคโนโลยีการวิเคราะห์ biomarker สมัยใหม่ได้เป็นอย่างดี ได้แก่ HPLC, LC/MS-MS, GC/MS, ELISA, bioluminescence

๒. ปรับปรุงและพัฒนาวิธีใหม่ในการวิเคราะห์ biomarkers โดยใช้เครื่องมือทันสมัย ในตัวอย่างทางชีวภาพ (biological

 sample) เช่น เลือด น้ำลาย ปัสสาวะ เป็นต้น

๓. ควบคุมดูแลระบบการทำงานของเครื่องมือ

๔. ดูแลระบบการปฏิบัติงานตามมาตรฐาน ISO15189,15190,22870

๕. ปฏิบัติงานและบริหารจัดการงานในศูนย์นานาชาติเพื่อการวิจัยขั้นแนวหน้าด้านอาหารและโภชนาการตามหลักเกณฑ์มาตรฐานห้องปฏิบัติการ เพื่อควบคุมวิธีการที่ดีในการวิเคราะห์ biomarkers

๖. ประสานงานระหว่าง WHO และสถาบันโภชนาการได้อย่างมีประสิทธิภาพ

๗. รับผิดชอบโครงการในส่วนที่เกี่ยวข้องกับการวิจัย

๘. สนับสนุนงานด้านอื่นๆ ตามที่ได้รับมอบหมาย

๙. จัดทำรายงาน เป็นตัวแทนเข้าประชุม และเสนอผลการดำเนินงานของศูนย์ประจำภูมิภาคฯ อย่างต่อเนื่อง

**อัตราเงินเดือน** : ตามคุณวุฒิปริญญาโท ๒๓,๔๔๐ บาท

**วิธีการคัดเลือก** : สอบสัมภาษณ์ ภาษาไทยและอังกฤษ

---------------------------------